ОБЯСНИТЕЛЕН МЕМОРАНДУМ

Планът за действие за прилагане на законодателството в областта на горите, управлението и търговията (FLEGT)[1], одобрен от Съвета през 2003 г.[2], предвижда пакет от мерки, който включва подкрепа за държавите производителки на дървен материал, многостранно сътрудничество за противодействие на търговията с незаконна дървесина, подкрепа за инициативите на частния сектор и мерки за предотвратяване на инвестиции в дейности, които насърчават незаконния дърводобив. Крайъгълният камък на плана за действие е установяването на партньорства по FLEGT между Съюза и държавите производителки на дървесина, имащи за цел спирането на незаконния дърводобив. През 2005 г. Съветът прие Регламент (ЕО) № 2173/2005[3], който установява схема на разрешителни и механизъм за проверка на законността на вноса на дървесина в Съюза.

През декември 2005 г. Съветът упълномощи Комисията да договори партньорски споразумения с държавите производителки на дървесина в изпълнение на Плана за действие на ЕС за прилагане на законодателството в областта на горите, управлението и търговията (FLEGT) и, по-специално, с цел да се насърчи търговията с проверен законен дървен материал, внесен в Съюза от такива държави партньорки[4]. Споразумението с Централноафриканската република е четвъртото такова споразумение след споразуменията с Гана, Конго и Камерун.

Комисията започна преговори с Централноафриканската република през октомври 2009 г. Преговорите продължиха 14 месеца, като се проведоха четири преки заседания и осемнадесет работни срещи на ниво технически експерти. По време на преговорите Комисията бе подпомагана от държави-членки. Комисията информираше Съвета относно напредъка на преговорите посредством редовни доклади до Работната група по горите, както и до ръководителите на мисията и представителите на ЕС в Централноафриканската република. След всяко заседание страните организираха открити за обществеността срещи, за да информират заинтересованите страни за развитието на разговорите. Освен това Централноафриканската република възприе подход, основан на участието, включвайки гражданското общество и частния сектор в изготвянето на споразумението.

В споразумението се разглеждат всички елементи, съдържащи се в насоките за преговори на Съвета. По-специално, с него се установяват рамката, институциите и системите на схемата на разрешителни FLEGT. В споразумението се определят контролът върху веригата за доставки, рамката на правното съответствие и изискванията за независим одит на системата. Тези елементи са изложени в приложенията към споразумението и дават подробно описание на структурите, които ще са в основата на удостоверяването на законността, за която свидетелства издаването на разрешително FLEGT. Централноафриканската република създаде своето определение за приложимото законодателство посредством широки консултации със заинтересованите страни. Определението включва законовите и подзаконовите актове относно предоставянето на права на дърводобив и регистрацията на предприятията, управлението на горите, трудовото законодателство и законодателството в областта на околната среда, фискалните изисквания, задълженията със социален характер като участие на местните общности, коренното население и гражданското общество, други задължения, предвидени в законодателството, свързано с транспорта на дървен материал и търговията с него, както и изискванията за износа.

Споразумението надхвърля обхвата на продуктите, предложен в приложение ІІ към Регламент (ЕО) № 2173/2005 относно схемата FLEGT, като обхваща всички видове дървен материал и изделия от дървен материал, които се изнасят. По този начин Централноафриканската република поема ангажимента да изгради система, която ще осигури гаранции за Съюза, че дървеният материал и изделията от дървен материал с произход от Централноафриканската република са законно произведени, което ще допринесе по положителен начин за растежа на страната.

Споразумението предвижда да се осъществява контрол върху вноса на границите на Съюза, както е установено с Регламент (ЕО) № 2173/2005 относно схемата FLEGT и Регламент (ЕО) № 1024/2008 за прилагането му. То съдържа описание на формата на разрешителното FLEGT на Централноафриканската република, което е във формата, предвиден в посочения по-горе регламент за прилагането.

Със споразумението се създава механизъм за диалог и сътрудничество със Съюза относно схемата FLEGT посредством съвместен комитет за прилагане на споразумението. В него се установяват също така принципите за участие на заинтересованите лица, както и за социална защита, прозрачност, наблюдение на въздействието от прилагането и докладване за това прилагане.

Споразумението определя графика и процедурите за влизане в сила на споразумението и за прилагане на схемата на разрешителни. Тъй като Централноафриканската република ще адаптира своята правна уредба и системата за управление на информацията и ще въведе по-всеобхватен контрол върху веригата за доставки и независимо удостоверяване на спазването на законодателството, ще са необходими няколко години, за да бъдат разработени и изпитани новите системи и да се утвърди капацитетът на държавната администрация, гражданското общество и частния сектор за изпълнение на предвидените задачи. Очаква се схемата на разрешителни FLEGT да започне да функционира пълноценно до 2014 г. Преди ЕС да започне приемането на разрешителните FLEGT, схемата ще бъде оценена въз основа на зададените в споразумението критерии.

2011/0127 (NLE)

Предложение за

РЕШЕНИЕ НА СЪВЕТА

относно сключването на споразумение за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 207, параграф 3, първа алинея и параграф 4, първа алинея във връзка с член 218, параграф 6, буква а), v), и член 218, параграф 7 от него,

като взе предвид предложението на Европейската комисия,

като взе предвид одобрението на Европейския парламент[5],

като има предвид, че:

(1) През май 2003 г. Европейската комисия прие съобщение до Европейския парламент и Съвета, озаглавено „Прилагане на законодателството в областта на горите, управлението и търговията (FLEGT): предложение за план за действие на Европейския съюз“[6], с което се призовава да се приемат мерки за борба с незаконния дърводобив посредством разработването на споразумения за доброволно партньорство с държавите производителки на дървен материал. Заключенията на Съвета относно плана за действие бяха приети през октомври 2003 г.[7], а Европейският парламент прие резолюция по темата на 11 юли 2005 г.[8]

(2) В съответствие с Решение 2011/XXX на Съвета от […] г.[9] споразумението за доброволно партньорство между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT), бе подписано на […] г. с условието споразумението да бъде сключено.

(3) Споразумението следва да бъде сключено,

ПРИЕ НАСТОЯЩОТО РЕШЕНИЕ:

Член 1

С настоящото решение се сключва споразумението между Европейския съюз и Централноафриканската република относно прилагането на законодателството в областта на горите, управлението и търговията с дървен материал и изделия от дървен материал, внасяни в Европейския съюз (FLEGT).

Текстът на споразумението е приложен към настоящото решение.

Член 2

Председателят на Съвета е оправомощен да посочи лицето, упълномощено да предприеме от името на Съюза мерките по уведомяване, предвидени в член 30 от споразумението, за да се изрази съгласието на Съюза за обвързване.

Член 3

Съюзът се представлява от представители на Комисията в съвместния комитет за прилагане на споразумението, създаден в съответствие с член 19 от споразумението.

Държавите-членки могат да участват като членове на делегацията на Съюза в заседанията на съвместния комитет за прилагане на споразумението.

Член 4

За целите на изменението на приложенията към споразумението, въз основа на член 26 от него Комисията е упълномощена в съответствие с процедурата, предвидена в член 11, параграф 3 от Регламент (ЕО) № 2173/2005, да одобрява от името на Съюза тези изменения.

Член 5

Настоящото решение влиза в сила в деня на приемането му.

Член 6

Настоящото решение се публикува в Официален вестник на Европейския съюз .

Съставено в Брюксел на […] година.

За Съвета

Председател

[…]

СПОРАЗУМЕНИЕ ЗА ДОБРОВОЛНО ПАРТНЬОРСТВО МЕЖДУ ЕВРОПЕЙСКИЯ СЪЮЗ И ЦЕНТРАЛНОАФРИКАНСКАТА РЕПУБЛИКА ОТНОСНО ПРИЛАГАНЕТО НА ЗАКОНОДАТЕЛСТВОТО В ОБЛАСТТА НА ГОРИТЕ, УПРАВЛЕНИЕТО И ТЪРГОВИЯТА С ДЪРВЕН МАТЕРИАЛ И ИЗДЕЛИЯ ОТ ДЪРВЕН МАТЕРИАЛ, ВНАСЯНИ В ЕВРОПЕЙСКИЯ СЪЮЗ (FLEGT)

ЕВРОПЕЙСКИЯТ СЪЮЗ, наричан по-долу „Съюзът“, от една страна,

и

ЦЕНТРАЛНОАФРИКАНСКАТА РЕПУБЛИКА, наричана по-долу „ЦАР“, от друга страна,

заедно наричани по-долу „страните“,

КАТО ВЗЕХА ПРЕДВИД тесните взаимоотношения на сътрудничество между Съюза и ЦАР, по-специално в контекста на споразумението за партньорство между членовете на Групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г.[10], преразгледано в Люксембург на 25 юни 2005 г., наричано по-долу „споразумението от Котону“;

КАТО ВЗЕХА ПРЕДВИД Регламент (ЕО) № 2173/2005 на Съвета от 20 декември 2005 г. за установяването на схема на разрешителни FLEGT за вноса на дървесина в Европейската общност[11];

КАТО ОТЧИТАТ съобщението на Комисията до Съвета и до Европейския парламент относно план за действие на Европейския съюз за прилагане на законодателството в областта на горите, управлението и търговията (FLEGT)[12] за първа стъпка към решаване на неотложния въпрос с незаконното изсичане на гори и свързаната с това търговия;

КАТО СЕ ПОЗОВАВАТ на декларацията на министрите от Яунде от 16 октомври 2003 г. относно прилагането на законодателството в областта на горите и управлението;

КАТО СЕ ПОЗОВАВАТ на декларацията за принципите от 1992 г. за постигане на консенсус на световно равнище относно управлението, съхраняването и устойчивото развитие на всички видове гори, която е с незадължителен правен характер, но е официална, и на наскоро приетите от Общото събрание на ООН инструменти с незадължителен правен характер за всички видове гори[13];

КАТО СЪЗНАВАТ значимостта на принципите за устойчиво управление на горите, заложени в Декларацията от Рио де Жанейро относно околната среда и развитието от 1992 г. в контекста на устойчивото управление на горите, и по-специално принцип 10 относно значението на повишаването на обществената осведоменост и участието на обществеността в дискусии, свързани с околната среда, и принцип 22 относно жизненоважната роля на коренното население и другите местни общности в управлението на околната среда и развитието;

КАТО СЕ ПОЗОВАВАТ на Конвенцията за международната търговия със застрашени видове от дивата флора и фауна (CITES), и по-специално на изискването за разрешителни за износ, издавани от страните по CITES за екземпляри от видовете, посочени в приложения I, II или III, които да бъдат издавани само при определени условия, а именно тези екземпляри да не били придобити в противоречие със законите на тази държава за опазване на фауната и флората;

РЕШЕНИ да работят за свеждане до минимум на отрицателните последици за местните и коренните общности и бедното население, които могат да произтекат пряко от прилагането на настоящото споразумение;

КАТО ПОТВЪРЖДАВАТ значението, което страните отдават на целите за развитие, договорени на международно равнище, и Целите на хилядолетието за развитие на ООН;

КАТО ПОТВЪРЖДАВАТ значението, което страните отдават на принципите и правилата, ръководещи многостранните системи за търговия, и по-специално таксите и задълженията, предвидени от Общото споразумение за митата и търговията от 1994 г. и от другите многостранни споразумения от приложение ІА към Споразумението от Маракеш от 15 април 1994 г. за създаване на Световната търговска организация (СТО), както и необходимостта от прилагането им по прозрачен и недискриминационен начин;

КАТО ОТЧИТАТ желанието на ЦАР да работи за устойчиво управление на горските си ресурси съгласно целите на партньорството за горите в басейна на река Конго, в което тя членува, подписано през януари 2003 г. след световната среща на високо равнище за устойчивото развитие, проведена в Йоханесбург през 2002 г., съгласно общото състояние на водите, горите, лова и риболова от септември 2003 г., съгласно международните споразумения и договори, по-специално Договора от 5 февруари 2005 г. за опазването и устойчивото управление на горските екосистеми, с който се създава Комисия за горите в Централна Африка, както и съгласно разпоредбите на Закон 008.22 от 17 октомври 2008 г. относно Кодекса за горите на ЦАР;

КАТО ОТЧИТАТ, че системата на ЦАР за удостоверяване на законността на дървения материал и изделията от дървен материал се прилага за целия износ, а не само за износа, предназначен за Европейския съюз,

СЕ СПОРАЗУМЯХА ЗА СЛЕДНОТО:

Член 1

Цел

Целта на настоящото споразумение, в съответствие с общия ангажимент на страните за устойчиво управление на всички видове гори, е да осигури правна рамка, която да гарантира, че дървеният материал и изделията от дървен материал, обхванати от настоящото споразумение и внесени от ЦАР в Съюза, са законно произведени или придобити и по този начин да насърчи търговията с този дървен материал и изделия от дървен материал.

Настоящото споразумение също така предоставя основа за диалог и сътрудничество между страните с цел улесняване и насърчаване на пълното му прилагане и укрепване на прилагането на законодателството в областта на горите и управлението.

Член 2

Определения

За целите на настоящото споразумение се прилагат следните определения:

а) „внос в Съюза“ означава пускане в свободно обращение на дървен материал и изделия от дървен материал в рамките на Съюза по смисъла на член 79 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността,[14] като тези изделия не могат да се класифицират като „нетърговски стоки“ съгласно определението в член 1, точка 6 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2193/92 за създаване на Митнически кодекс на Общността[15];

б) „износ“ означава физическото напускане или изнасяне от територията на ЦАР на дървен материал и изделия от дървен материал, произведени или придобити в ЦАР, с изключение на транзитно превозван дървен материал и изделия от дървен материал на територията на ЦАР под контрола на митническите органи на ЦАР;

в) „дървен материал и изделия от дървен материал“ означава изделията, посочени в приложение I;

г) „код по ХС“ означава четирицифрен или шестцифрен код, установен в Хармонизираната система за описание и кодиране на стоките, създадена с Международната конвенция за Хармонизираната система за описание и кодиране на стоките на Световната митническа организация, в съответствие с комбинираните номенклатури на Европейския съюз и на Икономическата и валутна общност на Централна Африка (CEMAC);

д) „разрешително FLEGT“ означава разрешително, с което дървеният материал или изделията от дървен материал в дадена пратка се обозначават като законно произведени;

е) „орган за издаване на разрешителни“ означава определеният от ЦАР орган за издаване и утвърждаване на разрешителни FLEGT;

ж) „компетентни органи“ означава органите, определени от държавите-членки на Европейския съюз да получават, приемат и проверяват разрешителните FLEGT;

з) „пратка“ означава количеството дървен материал и изделия от дървен материал, обхванато от разрешително FLEGT, което се изпраща от търговец и се представя за пускане в свободно обращение в митническа служба в Съюза;

и) „законно произведен или придобит дървен материал“ означава дървен материал и изделията от дървен материал, произведени или придобити по законен начин в съответствие със законодателството, посочено в приложение II.

Член 3

Схема на разрешителни FLEGT

1. С настоящото споразумение между страните по споразумението се създава схема на разрешителни за прилагане на законодателството в областта на горите, управлението и търговията (наричана по-долу „схема на разрешителни FLEGT“). С нея се установява набор от процедури и изисквания с цел проверяване и удостоверяване посредством разрешителните FLEGT, че дървеният материал и изделията от дървен материал, които се изпращат за Съюза, са произведени или придобити по законен начин. В съответствие с Регламент № 2173/2005 Съюзът приема такива пратки от ЦАР за внос в Съюза само ако те са обхванати от разрешителни FLEGT.

2. Схемата на разрешителни FLEGT се прилага по отношение на дървения материал и изделията от дървен материал, посочени в приложение I.

3. Страните се споразумяват да предприемат всички необходими мерки за прилагането на схемата на разрешителни FLEGT в съответствие с разпоредбите на член 12 от настоящото споразумение.

Член 4

Орган за издаване на разрешителни

1. ЦАР определя своя орган за издаване на разрешителни и предоставя на Европейската комисия информация за връзка с него. Двете страни оповестяват публично тази информация.

2. Органът за издаване на разрешителни проверява дали дървеният материал и изделията от дървен материал са произведени или придобити по законен начин в съответствие със законодателството, посочено в приложение II. Той издава разрешителни FLEGT, които обхващат пратки с дървен материал и изделия от дървен материал, законно произведени или придобити в ЦАР и предназначени за износ в Съюза, както и, ако се налага, необходимата документация за дървен материал и изделия от дървен материал, преминаващи транзитно през територията на ЦАР под контрола на митническите органи на ЦАР.

3. Органът за издаване на разрешителни не издава разрешителни FLEGT за дървен материал и изделия от дървен материал, които са съставени от или включват дървен материал и изделия от дървен материал, внесени в ЦАР от трета държава под форма, която съгласно законодателството на тази трета държава е забранена за износ, или за които има доказателства, че този дървен материал и изделия от дървен материал са били произведени или придобити в нарушение на законодателството на държавата, от която е получена дървесината.

4. Органът за издаване на разрешителни документира и оповестява публично своите процедури за издаване на разрешителни FLEGT. Също така той поддържа архиви за всички пратки, обхванати от разрешителни FLEGT, и в съответствие с националното законодателство относно защитата на данните предоставя достъп до тези архиви с цел извършване на независим одит, като същевременно запазва поверителността на информацията, свързана с индустриалната собственост на износителите.

Член 5

Компетентни органи на Съюза

1. Европейската комисия съобщава на ЦАР информация за връзка с компетентните органи на държавите-членки на Съюза и съответната територия, на която се разпростира тяхната компетентност.

2. Компетентните органи проверяват дали всяка пратка е обхваната от валидно разрешително FLEGT, преди да пуснат пратката в свободно обращение в Съюза. Пускането в свободно обращение може да бъде спряно и пратката да бъде задържана, когато има съмнения относно валидността на разрешителното FLEGT. Процедурите, уреждащи пускането в свободно обращение в Съюза на пратки, обхванати от разрешително FLEGT, са описани в приложение IІІ.

3. Компетентните органи поддържат актуализиран списък на получените разрешителни FLEGT и ежегодно публикуват извлечение от него.

4. В съответствие с националното законодателство относно защитата на данни компетентните органи предоставят на лица или органи, определени от ЦАР като независими одитори, достъп до съответните документи и данни.

5. Компетентните органи на Съюза се въздържат от извършване на действието, описано в член 5, параграф 2, по отношение на дървен материал и изделия от дървен материал, добити от видовете, посочени в допълненията към Конвенцията за международна търговия със застрашени видове от дивата флора и фауна (CITES), тъй като те са обхванати от разпоредбите за проверка, изложени в Регламент (ЕО) № 338/97 на Съвета от 9 декември 1996 г. относно защитата на видовете от дивата фауна и флора чрез регулиране на търговията с тях[16]. Независимо от това системата на разрешителни FLEGT гарантира законния добив на тези изделия.

Член 6

Разрешителни FLEGT

1. Разрешителните FLEGT се издават от органа за издаване на разрешителни като средство за удостоверяване, че дървеният материал и изделията от дървен материал са произведени или придобити по законен начин.

2. Разрешителното FLEGT се съставя и попълва във формуляр на френски език.

3. По взаимно съгласие страните могат да установяват електронна система за издаване, предаване и получаване на разрешителни FLEGT.

4. Процедурата за издаване на разрешителни FLEGT и техническите спецификации са описани в приложение ІV.

Член 7

Определение за законно добит дървен материал

За целите на настоящото споразумение в приложение II е дадено определение за законно произведен или придобит дървен материал. В посоченото приложение е включено националното законодателство на ЦАР, което трябва да се спазва, за да може за дървения материал и изделията от дървен материал да се издаде разрешително FLEGT. В него е включена и документация, съдържаща критериите, показателите и точките за проверка, които служат за доказателство за съответствие със законодателството, наречена „таблица за законност“.

Член 8

Проверка на законността на произведения или придобития дървен материал

1. ЦАР привежда в действие система или системи с цел да се провери дали дървеният материал и изделията от дървен материал за износ са били произведени или придобити по законен начин и да се гарантира, че за Съюза се изнасят само пратки, чиято проверка е показала това. Системата или системите за проверка на законността включват проверки на съответствието, за да се гарантира, че дървеният материал и изделията от дървен материал, предвидени за износ в Съюза, са били произведени или придобити по законен начин и че не се издават разрешителни FLEGT за пратки от дървен материал и изделия от дървен материал, които не са произведени или придобити по законен начин или чийто произход е неизвестен. Системата или системите също така включват процедури за гарантиране, че във веригата за доставки не попада дървен материал с незаконен или неизвестен произход.

2. Системата или системите за проверка дали пратките от дървен материал и изделия от дървен материал са произведени или придобити по законен начин са описани в приложение V.

Член 9

Консултации относно валидността на разрешителните FLEGT

1. Ако възникнат съмнения по отношение на валидността на дадено разрешително FLEGT, съответният компетентен орган може да поиска допълнителна информация от органа за издаване на разрешителни.

2. Ако органът за издаване на разрешителни не отговори в срок от двадесет и един календарни дни, считано от датата на получаване на молбата, компетентният орган предприема мерки в съответствие с изискванията на действащото национално законодателство и не приема разрешителното. Ако от предоставената допълнителна информация стане ясно, че информацията в разрешителното не отговаря на пратката, компетентният орган предприема мерки в съответствие с изискванията на действащото национално законодателство и не приема разрешителното.

3. В случаи на продължително несъгласие или затруднения в рамките на консултациите относно разрешителните FLEGT въпросът може да бъде отнесен до Съвместния комитет за прилагане на споразумението.

Член 10

Независим одитор

1. ЦАР наема независим одитор след консултиране със Съюза за нуждите на функциите, изброени в приложение VI.

2. Независимият одитор е структура, която няма конфликт на интереси вследствие на организационни или търговски взаимоотношения със Съюза или с органите за регулиране на сектора на горите на ЦАР, с нейния орган за издаване на разрешителните, с организация, натоварена от последния за проверка на законността на производството на дървен материал, или с оператор, който упражнява търговска дейност в сектора на горите.

3. Независимият одитор действа в съответствие с документирана структура за управление и публикувани политики, методи и процедури, които отговарят на приетите на международно равнище най-добри практики.

4. Независимият одитор препраща жалбите, получени в рамките на неговата дейност, на Съвместния комитет за прилагане на споразумението.

5. Независимият одитор периодично изготвя изчерпателните и обобщените доклади, посочени в приложение VI.

6. Страните улесняват дейността на независимия одитор, по-специално като му осигуряват достъп до необходимата за изпълнението на поставените му задачи информация на територията на двете страни. При все това, в съответствие със своето национално законодателство относно защитата на данните страните могат да се въздържат от разкриване на информация, която нямат право да съобщават.

Член 11

Нередности

Страните се уведомяват взаимно, ако имат съмнения или доказателства за заобикаляне или нередности в схемата на разрешителни FLEGT, по-специално във връзка със следното:

а) пренасочване на търговския обмен, по-специално чрез преориентиране на търговските потоци от ЦАР към Съюза през трета държава, когато има причини да се счита, че това се извършва с цел избягване на искане за разрешително;

б) издаване на разрешителни FLEGT за дървен материал и изделия от дървен материал, които включват внос със съмнителен произход от трети държави; или

в) измама при получаване или използване на разрешителни за FLEGT.

Член 12

Дата на прилагане на схемата на разрешителни FLEGT

1. Страните се уведомяват взаимно чрез Съвместния комитет за прилагане на споразумението, когато сметнат, че са извършили необходимата подготовка за пълното прилагане на схемата на разрешителни FLEGT.

2. Чрез Съвместния комитет за прилагане на споразумението страните възлагат извършването на независима оценка на схемата на разрешителни FLEGT, която се основава на критериите, посочени в приложение VII . Оценката определя дали описаната в приложение V система за проверка на законността, залегнала в основата на схемата на разрешителни FLEGT, адекватно изпълнява своите функции и дали в Съюза са въведени описаните в член 5 и в приложение IІІ процедури за получаване, проверка и приемане на разрешителни FLEGT.

3. Въз основа на препоръките на Съвместния комитет за прилагане на споразумението двете страни се споразумяват за дата, от която схемата на разрешителни FLEGT следва да започне да се прилага цялостно.

4. Двете страни разглеждат препоръката и се уведомяват взаимно в писмена форма за одобрението на препоръката.

Член 13

Прилагане на системата за проверка на законността на дървения материал и изделията от дървен материал, които не се изнасят за Съюза

ЦАР използва посочените в приложение V система или системи за проверка на законността за дървения материал и изделията от дървен материал, изнасяни за пазари извън Съюза.

Член 14

График за прилагане на настоящото споразумение

1. Страните одобряват графика за прилагане, съдържащ се в приложение VIII.

2. Действайки чрез Съвместния комитет за прилагане на споразумението, страните оценяват постигнатия напредък по прилагането в съответствие с графика, установен в приложение VIII.

Член 15

Съпътстващи мерки

1. Страните са установили областите, посочени в приложение IX, като нуждаещи се от допълнителни технически и финансови ресурси за прилагането на настоящото споразумение.

2. Предоставянето на допълнителни ресурси подлежи на обичайните процедури за отпускане на помощ на ЦАР чрез програми на Съюза и на неговите държави-членки, както и на бюджетните процедури на ЦАР.

3. Страните разглеждат необходимостта от обща договореност, чрез която да се координират финансирането и техническият принос на Европейската комисия и на държавите-членки на Съюза с цел подпомагане на тези мерки.

4. ЦАР следи за това укрепването на капацитета за прилагане на настоящото споразумение да бъде включено в националните програмни инструменти, като стратегиите за намаляване на бедността.

5. Страните следят за това дейностите, свързани с прилагането на настоящото споразумение, да бъдат координирани със съответните съществуващи или бъдещи програми и инициативи за развитие.

6. Предоставянето на ресурсите подлежи на процедурите, които уреждат помощта от Съюза, както е предвидено в споразумението от Котону, и на процедурите, които уреждат двустранната помощ от държавите-членки на Съюза за ЦАР.

Член 16

Участие на заинтересованите страни в прилагането на настоящото споразумение

1. ЦАР включва заинтересованите страни в прилагането на настоящото споразумение в съответствие с насоките на Комисията за горите в Централна Африка за участието на неправителствените организации, местното и коренното население.

2. Съюзът провежда редовни консултации със заинтересованите страни във връзка с прилагането на настоящото споразумение, като взема под внимание своите задължения по Орхуската конвенция от 1998 г. за достъпа до информация, участието на обществеността в процеса на вземане на решения и достъпа до правосъдие по въпроси, свързани с околната среда.

Член 17

Мерки за социална защита

1. С оглед на това евентуалните неблагоприятни последици да бъдат сведени до минимум, страните се споразумяват да постигнат по-добро разбиране относно начина на живот на евентуално засегнатите коренни и местни общности, включително на тези, занимаващи се с незаконна дърводобивна дейност.

2. Страните следят за въздействието на настоящото споразумение върху тези общности, като същевременно предприемат разумни стъпки за смекчаване на неблагоприятните последици. Страните могат да се споразумеят за допълнителни мерки за справяне с тези неблагоприятни последици.

Член 18

Мерки за стимулиране на достъпа до пазари

Като има предвид своите международни задължения, Съюзът се стреми да създава благоприятни условия за достъп до своя пазар на дървения материал и изделията от дървен материал, обхванати от настоящото споразумение. Тези усилия включват:

а) насърчаване на политики за възлагане на обществени и частни поръчки, които отчитат усилията за гарантиране на доставки на продукти на горското стопанство със законен произход, и

б) насърчаване на продуктите с разрешителни FLEGT на пазара на Съюза.

Член 19

Съвместен комитет за прилагане на споразумението

1. Страните създават Съвместен комитет за прилагане на споразумението, който да спомага за надзора и оценката на настоящото споразумение.

2. Всяка страна определя свои представители в Съвместния комитет за прилагане на споразумението. Комитетът взема своите решения с консенсус.

3. Съвместният комитет за прилагане на споразумението улеснява ефективния и редовен диалог и обмен на информация между страните с цел да се оптимизира функционирането на настоящото споразумение и може да разглежда всеки въпрос във връзка с ефективното му функциониране. Функциите на Съвместния комитет за прилагане на споразумението са подробно описани в приложение X.

4. Съвместният комитет за прилагане на споразумението:

а) заседава поне един път годишно на дата, за която страните са се споразумели;

б) изготвя съвместно програмата и мандата на съвместните действия;

в) изготвя свой вътрешен правилник;

г) организира председателството на заседанията си чрез редуване на представители от всяка страна или чрез система за съвместно председателство;

д) следи дейността му да бъде възможно най-прозрачна и информацията относно дейността му и неговите решения да бъдат достъпни за обществеността;

е) може да сформира работни групи или други помощни структури в областите на дейност, които изискват специфични умения.

5. Съвместният комитет за прилагане на споразумението оповестява публично годишен доклад. Подробностите за съдържанието на този доклад са описани в приложение XІ.

6. В периода между датата на парафиране на настоящото споразумение и влизането му в сила се въвежда съвместен механизъм за съгласуване и надзор с цел улесняване на прилагането на споразумението.

Член 20

Информация относно прилагането на настоящото споразумение

1. Представителите на страните, отговарящи за предаването на официална информация относно прилагането на настоящото споразумение, са:

a) за ЦАР: министърът на водите, горите, лова и риболова;

б) за Съюза: ръководителят на делегацията на Европейския съюз в ЦАР.

2. Страните си предават необходимата информация относно прилагането на настоящото споразумение.

Член 21

Докладване и публично оповестяване

1. Публичното оповестяване на информация е един от ключовите елементи за насърчаване на доброто управление на настоящото споразумение. Оповестяването на информация улеснява прилагането и надзора на системата, като я прави по-прозрачна. Оповестяването на информация също така дава възможност за по-добра отчетност и носенето на по-голяма отговорност от страна на отделните участници в процеса. Информацията, която се оповестява публично, е посочена в приложение XI.

2. Всяка страна предвижда най-подходящите механизми (медии, документи, интернет, семинари, годишни доклади) за публично оповестяване на информацията. Страните по-специално се стремят да предоставят на разположение на свързаните със сектора на горите заинтересовани страни надеждна, подходяща и навременна информация. Механизмите за това са описани в приложение XІ.

Член 22

Поверителна информация

1. Всяка страна се съгласява да не разкрива, в границите, наложени от нейните закони, поверителната информация, обменена в рамките на настоящото споразумение. Страните се въздържат от публично разкриване и не позволяват на своите органи да разкриват информация, обменена в съответствие с настоящото споразумение, която представлява търговска тайна или поверителна търговска информация.

2. Без да се засяга параграф 1 по-горе, следната информация не се счита за поверителна:

а) броят на разрешителните FLEGT, издадени от ЦАР и получени от Съюза, и обемът на дървения материал и изделията от дървен материал, изнесени от ЦАР и получени от Съюза;

б) имената и адресите на притежателите на разрешителни и на вносителите.

Член 23

Териториално прилагане

Настоящото споразумение се прилага по отношение на територията, спрямо която е приложим Договорът за функционирането на Европейския съюз, при условията, залегнали в този договор, от една страна, и по отношение на територията на ЦАР, от друга страна.

Член 24

Уреждане на спорове

1. Страните се стремят да разрешават всички спорове във връзка с прилагането или тълкуването на настоящото споразумение чрез незабавни консултации.

2. Ако даден спор не може да бъде уреден чрез консултации в рамките на три месеца след датата на първоначалното искане за консултации, всяка от страните може да отнесе въпроса до Съвместния комитет за прилагане на споразумението, който полага усилия да уреди спора. На комитета се предоставя цялата уместна информация, позволяваща да се извърши задълбочен анализ на ситуацията с оглед намирането на приемливо решение. За тази цел от него се изисква да проучи всички възможности за запазване на доброто функциониране на настоящото споразумение.

3. В случай че комитетът не е в състояние да уреди спора, страните могат:

а) съвместно да поискат помощта или посредничеството на трета страна;

б) да прибягнат до арбитраж. В случай че спорът не може да бъде уреден в съответствие с параграф 3, буква а) всяка от страните може да уведоми другата за определянето на арбитър; другата страна трябва да определи втори арбитър в рамките на тридесет календарни дни от назначаването на първия арбитър. Страните съвместно определят трети арбитър в рамките на два месеца след назначаването на втория арбитър. Решенията на арбитрите се вземат с мнозинство в рамките на шест месеца от определянето на третия арбитър. Решенията на арбитрите са задължителни за страните и не могат да се обжалват.

4. Съвместният комитет по прилагане на споразумението установява работните процедури за арбитража.

Член 25

Суспендиране

1. Всяка страна може да суспендира прилагането на настоящото споразумение. Решението за суспендиране и причините за това решение се съобщават на другата страна в писмен вид.

2. Условията на настоящото споразумение спират да се прилагат между страните тридесет календарни дни след това уведомление.

3. Прилагането на настоящото споразумение се възстановява тридесет календарни дни след като страната, която е суспендирала неговото прилагане, уведоми другата страна, че причините за суспендирането вече не съществуват.

Член 26

Изменения

1. Всяка страна, която желае да измени настоящото споразумение, представя предложение за тази цел поне три месеца преди следващото заседание на Съвместния комитет за прилагане на споразумението. Съвместният комитет за прилагане на споразумението обсъжда предложението и прави препоръка, ако бъде постигнат консенсус. Всяка страна проучва препоръката и ако е съгласна с нея, я одобрява в съответствие със своите процедури.

2. Всяко изменение, одобрено от двете страни по този начин, влиза в сила на първия ден от месеца след датата, на която страните се уведомят взаимно за приключването на необходимите за тази цел процедури.

3. Съвместният комитет за прилагане на споразумението може да приема изменения в приложенията към настоящото споразумение.

4. Уведомлението за всяко изменение се изпраща на съвместните депозитари на настоящото споразумение.

Член 27

Приложения

Приложенията към настоящото споразумение представляват неразделна част от него.

Член 28

Продължителност и удължаване

Настоящото споразумение е в сила за период от шест (6) години и се удължава за последователни периоди от по шест (6) години, освен ако една от страните не отхвърли неговото удължаване, като писмено уведоми за това другата страна поне една (1) година преди изтичането на настоящото споразумение.

Член 29

Денонсиране

Независимо от член 28, всяка страна може да денонсира настоящото споразумение, като уведоми другата страна. Настоящото споразумение ще преустанови действието си дванадесет месеца след датата на това уведомление.

Член 30

Влизане в сила

1. Настоящото споразумение влиза в сила на първия ден от месеца след датата, на която страните се уведомяват взаимно в писмен вид за приключването на необходимите процедури за тази цел.

2. Уведомлението се изпраща на генералния секретариат на Съвета на Европейския съюз и на правителството на ЦАР, които са съвместни депозитари на настоящото споразумение.

Член 31

Автентични текстове

Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки от тези текстове е автентичен. При различия в тълкуването текстът на френски език има предимство.

ПРИЛОЖЕНИЕ І

СПИСЪК НА ИЗДЕЛИЯТА, ОБХВАНАТИ ОТ СПОРАЗУМЕНИЕТО ЗА ДОБРОВОЛНО ПАРТНЬОРСТВО

4401: Дърва за горене под формата на трупчета, цепеници, клони, снопчета или подобни форми; дървен материал на плочки или частици; дървени стърготини, отпадъци и остатъци, дори агломерирани под формата на трупчета, брикети, топчета или в подобни форми.

4403: Необработен дървен материал, дори обелен, със или без беловина, двустранно или четиристранно грубо издялан, с приблизителна форма на квадрат или правоъгълник.

4404: Дървени заготовки за обръчи; цепени колчета за връзване на лози и подобни; заострени колове и колчета от дървен материал, небичен надлъжно; само грубо нарязан или заоблен, но нестругован, нито извит и нито обработен по някакъв друг начин дървен материал за бастуни, чадъри, дръжки на инструменти или други подобни; дървени пръчки, ленти и други подобни.

4406: Дървени траверси за железопътни или подобни линии

4407: Дървен материал, нарязан или бичен надлъжно, цепен или кръгообразно нарязан, дори рендосан, шлифован или клинозъбно съединен, с дебелина над 6 mm.

4408: Фурнирни листове (включително тези, получени чрез нацепване на слоест дървен материал), развиван фурнир за шперплат или листове за подобен слоест дървен материал и друг дървен материал, надлъжно нарязан, нацепен или кръгообразно развит, дори рендосан, шлифован, челно или клинозъбно съединен, с дебелина, непревишаваща 6 mm.

4409: Дървен материал (включително паркетни дъски и фризи, несглобени), профилиран (нутван, федерован, жлебован, фалцован, кантован, свързан под формата на V, формован за корнизи, със заоблени ръбове или обработен по подобен начин) по дължината на един или на няколко ръбове или страни, дори рендосан, шлифован или клинозъбно съединен.

4410: Плочи от дървесни частици, плочи, наречени „oriented strand board“ (OSB), и подобни плочи (например „waferboards“) от дървен материал или от други дървесинни материали, дори агломерирани със смоли или с други органични свързващи вещества.

4411: Плочи от дървесни влакна или от влакна от други дървесинни материали, дори агломерирани със смоли или други органични свързващи вещества.

4412: Шперплат, фурнировани плоскости и подобен слоест дървен материал.

441400: Дървени рамки за картини, фотографии, огледала или други подобни.

4415: Каси, касетки, щайги, барабани и подобни амбалажи от дървен материал; дървени барабани за кабели; обикновени палети, бокс палети и други товароносители от дърво; дървени подпори за палети.

441600: Бъчви, каци, качета и други бъчварски изделия и техните части, от дървен материал, включително заготовките за дъги.

441700: Инструменти, тела и дръжки за инструменти, тела за четки, дръжки за метли или четки, от дървен материал; калъпи и опъвачи за обувки, от дървен материал.

4418: Дърводелски изделия и части за конструкции от дърво, включително порестите дървесни плочи, съединени плочи за подови настилки и покривните шиндри („shingles“ и „shakes“), от дървен материал.

441900: Съдове и прибори за сервиране или за кухня от дървен материал.

9403 30: Мебели от дърво от видовете, използвани в канцелариите

9403 40: Мебели от дърво от видовете, използвани в кухните

9403 50: Мебели от дърво от видовете, използвани в спалните

9403 60: Други мебели от дърво

ПРИЛОЖЕНИЕ II

ОПРЕДЕЛЕНИЕ ЗА ЗАКОННО ПРОИЗВЕДЕН ДЪРВЕН МАТЕРИАЛ

Въведение

Настоящото определение е представено под формата на таблица за законност, която е съставена от показатели, групирани около 10 тематични принципа:

1. Предприятието е законно съществуващо;

2. Законни права на достъп до горските ресурси в неговата зона на дърводобив;

3. Спазване на законодателството в областта на околната среда;

4. Права на работниците, местните и коренните общности;

5. Законодателство в областта на дърводобивната дейност;

6. Преработване на горски продукти;

7. Обща данъчна система и данъчна система в областта на горското стопанство;

8. Транспортирането и проследяването на изделията от дървесина съответстват на нормативната уредба;

9. Спазване на договорните клаузи;

10. Отношения с подизпълнителите в дейностите, различни от производството на дървен материал.

Различните разрешителни за дърводобивна дейност в Централноафриканската република по настоящото определение са следните:

- разрешителни за дърводобив и лесоустройство, които се издават на законно установени в Централноафриканската република предприятия за промишлен дърводобив в съответствие с лесоустройствен план;

- разрешителни за дърводобив от повторно залесени участъци, наричани още „насаждения“.

Предвидени са и други разрешителни за дърводобивна дейност в Кодекса за горите на ЦАР:

- занаятчийски разрешителни, които са за площ, която е по-малка или равна на десет (10) ha, предвидени за издаване на физически лица, които са граждани на Централноафриканската република, или на основните общности;

- разрешителни за гори, стопанисвани от местните общности, чиято максималната единична площ е пет хиляди (5 000) ha и за които следва да има договореност за управление между Министерството на горите и организирана селска и/или коренна общност.

Разрешителните за дърводобив и лесоустройство (PEA), занаятчийските разрешителни и разрешителните за гори на общностите се предоставят в гората за дърводобив на постоянното лесоустройствено ведомство на държавата, разположено в югозападната част на страната. Насажденията по принцип са разположени в цялата страна.

След публикуването на новия Кодекс за горите, и по-специално на Закон № 08.022 от 17 октомври 2008 г. относно Кодекса за горите на Централноафриканската република, дървеният материал, който изнася ЦАР, се добива главно чрез PEA. Към това трябва да се добави дървеният материал, който се добива въз основа на разрешителни за дърводобив от стари насаждения на тиково дърво.

Поради практически затруднения с въвеждането и надзора на горите, стопанисвани от общностите, и на занаятчийските разрешителни, тези документи все още не се използват в Централноафриканската република. През 2010 г. не съществува документ за горите, стопанисвани от общностите, нито за занаятчийските разрешителни.

Поради това таблицата за законност, използвана в рамките на настоящото споразумение, се прилага само за документите, които в момента се използват, а именно PEA и разрешителните за насаждения. Определението за законност ще бъде допълнено, за да се вземат предвид горите, стопанисвани от общностите, и занаятчийските разрешителни при условията, посочени в приложение V относно системата на проверка на законността, параграфи 1.2 и 2.1.

Желанието за подготвяне на преговорите за споразумението за доброволно партньорство съгласно подход, основан на участието, е отразено чрез включването на всички партньори в обсъжданията. Ето защо бяха съставени три групи от участници, а именно представители на публичния сектор, представители на частния сектор и представители на гражданското общество.

За да се изгради постепенно разбиране на процеса FLEGT и за да се формулират възможно най-добре предложенията за преговорите, консултациите по таблицата се проведоха на два отделни етапа, а именно консултация по групи и консултация между трите групи заедно. Консултацията по групи се проведе на вътрешно равнище между участниците в съответната група. Консултацията на трите групи даде възможност да се съпоставят позициите на всяка от групите, за да се определи национална позиция, която послужи за основа на екипа, който преговаря с Европейския съюз.

Предвид факта, че таблицата за законност следва да служи за оперативен помощен инструмент в подхода, целящ издаването на разрешителни FLEGT, ЦАР и Европейският съюз се споразумяха, че е необходимо да проведат изпитване на място доколко приложим и уместен е проектът за таблицата за законност, преди таблицата да бъде приложена в рамките на споразумението за доброволно партньорство. В този смисъл по време на преговорите Европейският институт за гората (EFI) възложи на международната организация „The Forest Trust“ да проведе изпитване на място с участието на представители на ЦАР.

Като се има предвид, че дървеният материал, добит от насаждения от тиково дърво, в момента се изнася за европейския пазар под формата на трупи, се оказа, че е необходимо тези изделия от насажденията да се вземат под внимание в таблицата за законност. Правната уредба за насажденията е по-слабо разработена. Тази таблица е била изготвена въз основа на съществуващи правни актове. Ще бъдат изготвени други актове на по-късен етап, за да се подобри правната уредба, свързана с насажденията. Определението за законност впоследствие ще бъде актуализирано.

Уточнение относно показателите от таблицата

Някои показатели не са свързани с правни разпоредби. Тези показатели са вписани, без да се засяга публикуването и съдържанието на необходимите позовавания. Поради тази причина позоваванията, които трябва да бъдат добавени, са посочени в приложението за съпътстващите мерки за прилагането на споразумението (приложение IX). Правните актове, които ще бъдат приети окончателно, могат да доведат до изменения в сегашната формулировка на тези показатели.

Някои показатели се прилагат към всички товари, независимо от произхода на дървения материал. Други се прилагат само към товарите с PEA, към товарите с разрешително за дърводобив от държавен повторно залесен участък (държавни насаждения) или към товарите с разрешително за дърводобив на частен терен (насаждение на общностите или на частни лица). В последната колона „Съответни документи“ се уточнява към какви документи за произхода на товарите се прилага показателят от реда: всички, PEA, насаждения (обхващащи разрешителните за повторно залесени участъци, наречени държавни насаждения, и разрешителните за частни повторни залесявания за общности или частни лица, наречени частни насаждения).

Принцип 1: Предприятието съществува законно |

Критерий 1.1: Предприятието е надлежно регистрирано в компетентните администрации след валидна процедура. |

Показател | Точки за проверка | Законов или подзаконов акт | Съответни документи |

Показател 1.1.1: Регистрация в компетентните икономически администрации: Министерство на търговията и промишлеността. | Точка за проверка 1.1.1.1: Министерско решение за одобрение на дърводобивна дейност Точка за проверка 1.1.1.2: Професионална карта на търговец | Заповед № 83.083 от 31.12.1983 г. (членове 7 и 8) Указ № 83.550 от 31.12.1983 г. (членове 1—7) Закон № 08.022 от 17.10. 2008 г. относно Кодекса за горите (член 176) | Всички (PEA и насаждения) |

Показател 1.1.2: Регистрация в данъчната администрация (Министерство на финансите и бюджета, Главна данъчна дирекция) | Точка за проверка 1.1.1.2: Валидна карта на данъкоплатец Точка за проверка 1.1.2.2: Извлечение с номер на данъчна регистрация (NIF) | Ръководство за регистрация Общ данъчен кодекс, издание 2009 г. (член 334) Постановление № 004/MEFPCI/DFB/CAB/SGF/DGID за определяне на задължението за ползване на NIF (членове 1 и 2) | Всички |

Показател 1.1.3: Регистрация в Националната социалноосигурителна каса (CNSS). | Точка за проверка 1.1.3.1: Удостоверение за регистрация в CNSS | Закон № 06.035 от 28.12.2006 г. относно Кодекса за социално осигуряване (член 31) Указ № 09.116 от 27.4.2009 г. | Всички |

Показател 1.1.4: Регистрация в Службата по горите след валидна процедура за предоставяне. | Точка за проверка 1.1.4.1: Доклад на Комисията за предоставяне на PEA под ръководството на Министерството на горите Точка за проверка 1.1.4.2: Доклад на независимия наблюдател под ръководството на Министерството на горите Точка за проверка 1.1.4.3: Указ за предоставяне на разрешително за дърводобив и лесоустройство | Закон № 08.022 от 17.10. 2008 г. относно Кодекса за горите (член 31) Указ 09.118 от 28.4.2009 г. (член 17.6) | PEA |

Показател 1.1.5: Регистрация в съдебните администрации (Министерство на правосъдието, Търговския съд) | Точка за проверка 1.1.5.1: Регистър на търговията и дълговото състояние (RCCM) Точка за проверка 1.1.5.2: Нотариално заверен протокол за учредяване Точка за проверка 1.1.5.3: Известие на номера от регистрацията от съдебното деловодство на Търговския съд | Заповед № 83.083 от 31.12.1983 г. (член 12) Закон № 08.022 от 17.10.2008 г. относно Кодекса за горите (член 93) | Всички |

Показател 1.1.6: Регистрация в службите по труда и заетостта (Министерство на труда и заетостта, Инспекция по труда) | Точка за проверка 1.1.6.1: Регистър на работодателите, номериран и парафиран от компетентния инспектор по труда | Закон № 09.004 относно Кодекса на труда (член 331) | Всички |

Показател 1.1.7: Регистрация в търговските палати: търговско-промишлена палата. | Точка за проверка 1.1.7.1: Удостоверение от търговска палата | Препратка към приложение IX: предстои създаване на законово позоваване | Всички |

Показател 1.1.8: Регистрация в централноафриканската агенция за професионално обучение и заетост (ACFPE) | Точка за проверка 1.1.8.1: Заявление за регистрация на номерирания и заверен работодател | Закон № 99.008 от 19.5.1999 г. (членове 1—7) | Всички |

Критерий 1.2: Предприятието редовно плаща вноските си. |

Показател 1.2.1: Плащане на вноските в CNSS. | Точка за проверка 1.2.1.1: Удостоверение от CNSS или освобождаване от отговорност | Копие от разписките за плащане на вноските | Всички |

Показател 1.2.2: Плащане на вноските или данъците в ACFPE. | Точка за проверка 1.2.2.1: Тримесечна декларация за изплатени заплати Точка за проверка 1.2.1.2: Доказателства за плащане на вноските от страна на работодателите | Указ 00.068 за определяне на режима на вноските на работодателите в ACFPE (членове 2 и 4) | Всички |

Критерий 1.3: По отношение на предприятието няма влязла в сила съдебна присъда, не му е налагана административна санкция, която да е довела до временно или окончателно преустановяване на дейностите му. |

Показател 1.3.1: Дейностите на предприятието не са преустановени вследствие на съдебно решение. | Точка за проверка 1.3.1.1: Съдебни решения на съдилищата Точка за проверка 1.3.1.2: Регистри с нарушения към Министерството на горите | Закон № 08.022 от 17.10.2008 г. относно Кодекса за горите (член 209 и член 204, параграф 2) Постановление 09.020 от 30.4.2009 г. (член 92, параграф 2 и член 93) | Всички |

Показател 1.3.2: Дейностите на предприятието не са преустановени вследствие на административна санкция. | Точка за проверка 1.3.2.1: Регистри с нарушения към Министерството на горите Точка за проверка 1.3.2.2: Постановление за преустановяване на дейности от министъра на околната среда | Закон № 08.022 от 17.10.2008 г. относно Кодекса за горите (член 204, параграф 2) Постановление 09.020 от 30.4.2009 г. (член 92, параграф 2 и член 93) Закон № 07.018 от 28.12.2007 г. относно Кодекса за околната среда (член 114) |

Критерий 1.4: Предприятието е в процес на изпълнение на съдебна присъда или административна санкция. |

Показател 1.4.1: Предприятието редовно плаща глобите и финансовите санкции за установените нарушения. | Точка за проверка 1.4.1.1: Разписка за плащане на сумата по операцията или на глоби и финансови санкции | Закон № 08.022 от 17.10.2008 г. относно Кодекса за горите (членове 208—233) Закон № 07.018 от 28.12.2007 г. относно Кодекса за околната среда (членове 114—143) | Всички |

Принцип 2: законни права ЗА ДОСТЪП до ДЪРВОДОБИВНИТЕ ресурси в ДЪРВОДОБИВНАТА МУ зона |

Критерий 2.1: Предприятието разполага с необходимите документи, които му дават право да използва дърводобивните ресурси. |

Показател 2.1.1: Всички етапи (информиране на населението, покана за представяне на предложения, заявление за разрешително, комисия за предоставяне, включваща независимия наблюдател), които водят до предоставянето на разрешителни за дърводобивна дейност, са надлежно преминати от предприятието, като са спазени сроковете, предвидени в законовите и подзаконовите актове на Централноафриканската република, преди и след обнародването на Закон № 08.022 относно Кодекса за горите. | Точка за проверка 2.1.1.1: Доклад на Комисията за предоставяне на PEA под ръководството на Министерството на горите Точка за проверка 2.1.1.2: Доклад на независимия наблюдател под ръководството на Министерството на горите Точка за проверка 2.1.1.3: Указ за предоставяне на PEA Точка за проверка 2.1.1.4: Временна договореност в рамките на три месеца след подписването на указа Точка за проверка 2.1.1.5: Окончателна договореност в рамките на три години след подписването на временната договореност | Закон № 08.022 от 17.10. 2008 г. относно Кодекса за горите (членове 31, 41 и 48) Указ 09.118 от 28.4.2009 г. (член 17, параграф 6) Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) Постановление № 0.19.026 от 28.7.2009 г. относно одобрение на националните стандарти за изготвяне на лесоустройствени планове (том 2) Указ 09.118 (членове 13—17) | PEA |

Показател 2.1.2: Предприятието е платило всички разходи, свързани с всеки етап от процеса по предоставяне. | Точка за проверка 2.1.2.1: Удостоверителни документи за платени разходи по досието Точка за проверка 2.1.2.2: Удостоверителни документи за платена такса за предварително признаване Точка за проверка 2.1.2.3: Фактура за плащане на наем в продължение на 3 години най-много 15 дни след уведомлението за предоставянето (за разрешителните, предоставени след 2003 г.) | Указ 09.118 от 28.4.2009 г. (членове 22 и 44) Закон № 08.022 от 17.10.2008 г. относно Кодекса за горите (членове 179—189) | PEA |

Показател 2.1.3: В случай на насаждения, които принадлежат на частно лице или на общност, частното лице или общността разполагат с документ за собственост. | Точка за проверка 2.1.3.1: Документ за поземлено право на името на частното лице или общността | Закон № 08.022 от 17.10.2008 г. относно Кодекса за горите на ЦАР (член 131) | Частни насаждения |

Критерий 2.2: Предприятието разполага с всички периодични разрешителни съгласно правната уредба, необходими за упражняване на дейността му. |

Показател 2.2.1: Предприятието разполага с годишно разрешително за сеч, надлежно издадено от Службата по горите. | Точка за проверка 2.2.1.1: Известие за одобрение на плана за стопанисване за PEA в окончателна договореност. Точка за проверка 2.2.1.2: Известие за одобрение на годишния план за дърводобив за PEA в окончателна договореност Точка за проверка 2.2.1.3: Временна договореност за дърводобив, подписана от компетентния орган | Закон № 08.022 от 17.10.2008 г. относно Кодекса за горите (членове 107, 109, 110 и 114) Указ 09.118 от 28.4.2009 г. (член 17, параграф 4) | PEA |

Показател 2.2.2: В случаите на насаждения, собственост на държавата, предприятието разполага с разрешително от Министерството на горите за извършване на дърводобив в насаждение | Точка за проверка 2.2.2.1: Съгласие на Министерството на горите Точка за проверка 2.2.2.2: Разрешително за проучване Точка за проверка 2.2.2.3: Доклад от проучване Точка за проверка 2.2.2.4: Опростен план за стопанисване за насажденията, чиято площ е по-голяма или равна на 50 ha, който съответства на тръжната документация | Закон № 08.022 от 17.10.2008 г. относно Кодекса за горите (член 62, параграф 4 и член 64) Постановление № 09.021 от 30 април 2009 г. (членове 72—75) Препратка към приложение IX: тръжната документация предстои да бъде изготвена | Насаждения |

Показател 2.2.3: В случай на насаждения, които принадлежат на частно лице или на общност, дърводобивното предприятие разполага с разрешителни за дърводобив | Точка за проверка 2.2.3.1: Разрешително за сеч, издадено от министерството на лицето, което ще извършва дърводобива (собственик или дърводобивно предприятие по силата на договор) Точка за проверка 2.2.3.2: Опростен план за стопанисване за насажденията, чиято площ е по-голяма или равна на 50 ha, който съответства на тръжната документация Точка за проверка 2.2.3.3: При необходимост договорът между частното лице и общността и дърводобивното предприятие. | Закон № 08.022 от 17.10.2008 г. относно Кодекса за горите на ЦАР (член 131) Препратка към приложение IX: тръжната документация предстои да бъде изготвена | Частни насаждения |

Критерий 2.3: След предоставяне на документа за дърводобив предприятието участва в информирането за предоставения документ на всички страни, които са заинтересовани от стопанисването на дърводобивните ресурси в засегнатата област. |

Показател 2.3.1: Предприятието информира местното и коренното население, местните общности и всички заинтересовани страни за подписването на временната договореност и откриването на временния обект за сеч. | Точка за проверка 2.3.1.1: Отчети от срещите за осведомяване, изготвени от предприятието и утвърдени съвместно от отделните заинтересовани страни. | Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2) | PEA |

ПРИНЦИП 3: СПАЗВАНЕ НА ЗАКОНОДАТЕЛСТВОТО В ОБЛАСТТА НА ОКОЛНАТА СРЕДА |

Критерий 3.1: Предприятието е извършило всички оценки на въздействието при спазване на законовите изисквания. |

Показател 3.1.1: Извършени са оценки на въздействието върху околната среда. | Точка за проверка 3.1.1.1: Доклад от оценките на въздействието върху околната среда, одобрен за всеки производствен обект (PEA + дъскорезница (включително битово-санитарни обекти)) Точка за проверка 3.1.1.2: Сертификат за екологично съответствие, издаден от компетентния орган | Закон № 07.018 от 28.12.2007 г. относно Кодекса за околната среда (член 87 и член 93, параграф 2) Препратка към приложение IX: текстовете за прилагане предстои да бъдат изготвени. | PEA |

Критерий 3.2: Предприятието въвежда мерки за намаляване на въздействието върху околната среда, предвидени в проучванията. |

Показател 3.2.1: Мерките, включени в одобрените проучвания за оценка на въздействието, които целят опазване на ресурсите на биоразнообразието, са въведени. | Точка за проверка 3.2.1.1: Доклади от проверки на Службата по околна среда | Закон № 07.018 от 28.12.2007 г. относно Кодекса за околната среда (член 87) Препратка към приложение IX: текстовете за прилагане предстои да бъдат изготвени . | PEA |

Критерий 3.3: Предприятието предприема мерки за запазване на качеството на околната среда на производствения си обект съгласно правните разпоредби. |

Показател 3.3.1: Отпадъците (отпадъците по смисъла на член 3 от Кодекса за околната среда на Централноафриканската република и указите за прилагане), получени в резултат на дейностите на предприятието, се обработват съгласно правните предписания. | Точка за проверка 3.3.1.1: Доклади от проверки на Службата по околна среда | Закон № 07.018 от 28.12.2007 г. относно Кодекса за околната среда (членове 3, 19 и 20, 43—45) Препратка към приложение IX: текстовете за прилагане предстои да бъдат изготвени. | PEA |

Показател 3.3.2: Правните разпоредби относно замърсяването на водите и въздуха се спазват. | Точка за проверка 3.3.2.1: Доклад от наблюдение на околната среда на Службата по околна среда | Закон № 07.018 от 28.12.2007 г. относно Кодекса за околната среда (членове 15, 102 и член 106, алинея 2) Препратка към приложение IX: текстовете за прилагане предстои да бъдат изготвени. | PEA |

ПРИНЦИП 4: ПРАВА НА РАБОТНИЦИТЕ, МЕСТНИТЕ И КОРЕННИТЕ ОБЩНОСТИ |

Критерий 4.1: Предприятието участва в информирането и обучението на работниците и зачита изцяло професионалните им права |

Показател 4.1.1: В предприятието е гарантирана свободата на синдикална дейност . | Точка за проверка 4.1.1.1: Докладна записка за гарантирането на синдикалната свобода, заверена от компетентния орган и публично оповестена Точка за проверка 4.1.1.2: Публично оповестени протоколи от заседания на синдикатите (ако има служители, членуващи в синдикати) | Закон 09.004 от 29.1.2009 г. относно Кодекса на труда (членове 12, 17, 18, 30, 31, 33) | Всички |

Показател 4.1.2: Представителите на персонала, избрани в съответствие с действащото законодателство, притежават нужните умения за упражняването на функциите си. | Точка за проверка 4.1.2.1: Протокол от общото изборно събрание на представителите на персонала, заверен от компетентния инспектор по труда Точка за проверка 4.1.2.2: Удостоверенията за обучение, заверени от компетентния инспектор по труда | Закон 09.004 от 29.1.2009 г. относно Кодекса на труда (членове 58, 60, 67) | Всички |

Показател 4.1.3: Служителите на предприятието са информирани за документите, свързани с трудовите права. | Точка за проверка 4.1.3.1: Публично оповестени докладни записки Точка за проверка 4.1.3.2: Отчет от заседанията на представителите на персонала и работниците Точка за проверка 4.1.3.3: Публично оповестен вътрешен правилник | Закон 09.004 от 29.1.2009 г. относно Кодекса на труда (членове 63 и 129) Колективeн трудов договор на дърводобивните предприятия в Централноафриканската република (член 10, параграф 4) | Всички |

Критерий 4.2: Предприятието зачита правата на работниците така, както са определени в действащите правни уредби. |

Показател 4.2.1: Отношенията между предприятието и неговите служители са изградени въз основа на правните разпоредби. | Точка за проверка 4.2.1.1: Екземпляр от колективния трудов договор, притежаван от дърводобивното предприятие и от представителите на персонала Точка за проверка 4.2.1.2: Регистър на работодателите, номериран и парафиран от компетентния инспектор по труда | Закон 09.004 относно Кодекса на труда (членове 197—201 и 331) | Всички |

Показател 4.2.2: Работниците от предприятието получават възнаграждение в съответствие с действащата правна уредба за своя сектор на дейности и без дискриминация. | Точка за проверка 4.2.2.1: Фишове за изплатени възнаграждения и списък със заплатите Точка за проверка 4.2.2.2: Подписан от всички страни договор за работа | Закон 09.004 относно Кодекса на труда (членове 221—230 и 94—99) Колективен трудов договор на дърводобивните предприятия | Всички |

Показател 4.2.3: Хигиенните условия и условията за безопасност на труда на работниците съответстват на действащото законодателство. | Точка за проверка 4.2.3.1: Протоколи от заседанията на комитета за хигиена и безопасност на труда Точка за проверка 4.2.3.2: Опис на материалите и оборудването за хигиена и безопасност на труда на персонала | Закон № 09.004 относно Кодекса на труда (членове 82—87) Постановление 005/MFPESSFP/CAB/DGTEFP от 11 юли 2004 г. относно учредяването и функционирането на комитетите за хигиена и безопасност на труда в Централноафриканската република (членове 1—3; членове 9—17) Колективни трудови договори на дърводобивните предприятия Международно бюро по труда, Конвенция C155 относно безопасността на труда и здравето на работниците, 1981 г. (член 12, алинеи a) и б), член 16), ратифицирана от Централноафриканската република на 5.6.2006 г. | Всички |

Показател 4.2.4: Работното време в предприятието съответства на правните разпоредби. | Точка за проверка 4.2.4.1: Система за точкуване на работниците Точка за проверка 4.2.4.2: Карти за точкуване на работниците Точка за проверка 4.2.4.3: Публично оповестени служебни известия на предприятието Точка за проверка 4.2.4.4: Фишове за изплатени възнаграждения | Закон № 09.004 относно Кодекса на труда (членове 247—251) | Всички |

Показател 4.2.5: Наемането на работници е в съответствие с изискванията за възраст, определени от националното законодателство и Международната организация на труда (МОТ). | Точка за проверка 4.2.5.1: Подписани от всички страни договори за работа | Закон № 09.004 относно Кодекса на труда (членове 247—249, член 97) Колективни трудови договори на дърводобивните предприятия | Всички |

Критерий 4.3: Предприятието зачита правата на местното и коренното население. |

Показател 4.3.1: Правата съгласно обичаите за достъп и ползване на местното и коренното население на дърводобивните концесии са признати и зачитани от предприятието. | Точка за проверка 4.3.1.1: Лесоустройствен план, одобрен от компетентния орган (по-специално социално-икономическия доклад) Точка за проверка 4.3.1.2: Временна договореност, подписана от компетентния орган (PEA във временна договореност) Точка за проверка 4.3.1.3: Констативен доклад на Службата по горите, заверен от страните | Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2) Закон № 08.022 от 17.10.2008 г. относно Кодекса за горите (членове 14—22, 107) Указ 09.118 от 28.4.2009 г. (член 17, параграфи 4 и 5) | PEA |

Показател 4.3.2: В случай на разрушаване от страна на предприятието на имущество, принадлежащо на местното и коренното население обезщетенията се изплащат съгласно действащите правила. | Точка за проверка 4.3.2.1: Констативен протокол, прочетен и одобрен от страните Точка за проверка 4.3.2.2: Доказателства за обезщетение | Постановление 005/ Министерство за развитие на селските райони от 9 юли 1973 г. | PEA |

ПРИНЦИП 5: ЗАКОНОДАТЕЛСТВО В ОБЛАСТТА НА ДЪРВОДОБИВА |

Критерий 5.1: Предприятието е участвало в информирането на всички страни, заинтересовани от управлението на дърводобивните ресурси, СЛЕД предоставянето на документа за дърводобив в съответната област. |

Показател 5.1.1: Местното население, местните общности, неправителствените организации, децентрализираните от държавата структури и останалите партньори в процеса на развитие, заинтересовани от стопанисването на дърводобивните ресурси в съответната териториална област, биват информирани за предоставянето на PEA. | Точка за проверка 5.1.1.1: Протоколи от срещите за осведомяване, съставени от предприятието и съвместно одобрени от заинтересованите страни | Закон № 08.022 от 17.10.2008 г. относно Кодекса за горите (член 14) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2). | PEA |

Критерий 5.2: Временната договореност се спазва. |

Показател 5.2.1: Предприятието спазва разпоредбите на временната договореност през периода на валидност (3 години). | Точка за проверка 5.2.1.1: Доклад от проверка на администрацията | Закон № 08.022 от 17.10.2008 г. относно Кодекса за горите (членове 102 и 107) Временна договореност за лесоустройство Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) | PEA |

Критерий 5.3: Лесоустройственият план е разработен и се прилага съгласно правната уредба. |

Показател 5.3.1: Предварителните проучвания на лесоустройството са проведени съгласно правилата, изготвени от Службата по горите. | Точка за проверка 5.3.1.1: Доклад(и) за лесоустройствените запаси Точка за проверка 5.3.1.2: Доклад от социално-икономическо проучване | Закон № 08.022 от 17.10.2008 г. относно Кодекса за горите (членове 102—105 и член 107) Временна договореност за лесоустройство — дърводобив | PEA |

Показател 5.3.2: Лесоустройственият план е осъществен съгласно правилата, изготвени от Службата по горите. | Точка за проверка 5.3.2.1: Окончателна договореност за лесоустройство и дърводобив | Закон № 08.022 от 17.10.2008 г. относно Кодекса за горите (член 103) Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2) | PEA |

Показател 5.3.3: Планът за управление е в съответствие с изискванията. | Точка за проверка 5.3.3.1: Писмо за официално одобрение на плана за управление | Закон № 08.022 от 17.10.2008 г. относно Кодекса за горите (членове 94, 103 и 114) Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2). | PEA |

Показател 5.3.4: Годишният план за дърводобив, включително картите, е в съответствие с изискванията. | Точка за проверка 5.3.4.1: Писмо за внасяне на годишния план за дърводобив (РАО) в кабинета на министъра на горите Точка за проверка 5.3.4.2: Писмо за официално одобрение на РАО | Постановление № 0.19 от 5.7.2006 г. относно одобрение на националните стандарти за изготвяне на лесоустройствени планове (том 1) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2) Закон № 08.022 от 17.10.2008 г. относно Кодекса за горите (членове 94, 103 и 114) | PEA |

Показател 5.3.5: Насаждението или повторно залесеният участък, чиято площ е по-голяма или равна на 50 ha, разполага с опростен план за управление съгласно действащата правна уредба. | Точка за проверка 5.3.5.1: Опростен план за управление за насажденията, чиято площ е по-голяма или равна на 50 ha, който съответства на тръжната документация Точка за проверка 5.3.5.2: Писмо за одобрение на опростения план за управление | Член 64 от Закон № 08.022 от 17.10.2008 г. относно Кодекса за горите на ЦАР Членове 72—75 от Постановление № 09.021 от 30 април 2009 г. Препратка към приложение IX: тръжната документация предстои да бъде изготвена | Насаждения |

Критерий 5.4: Предприятието ясно е определило и спазва границите на отделните зони в гората. |

Показател 5.4.1: Границите на годишния обект за сеч (ААС) или на временните обекти, предвидени на картите, са очертани и се спазват съгласно правната уредба. | Точка за проверка 5.4.1.1: Доклади от мисиите за проверка на Службата по горите | Закон № 08.022 от 17.10.2008 г. относно Кодекса за горите (член 105) Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2) | PEA |

Критерий 5.5: Предприятието изгражда пътища за обслужване, като спазва действащите правни разпоредби. |

Показател 5.5.1: Мрежата за обслужване е планирана и изградена съгласно действащата правна уредба. | Точка за проверка 5.5.1.1: Годишен план за дърводобив, одобрен от Службата по горите Точка за проверка 5.5.1.2: План за мрежата за обслужване на временния обект за сеч Точка за проверка 5.5.1.3: Административно разрешително за откриване на пътищата за достъп (ако е необходимо, път за достъп извън ААС) Точка за проверка 5.5.1.4: Доклади от проверките, извършени от Службата по горите Точка за проверка 5.5.1.5: Разрешително за откриване на трасета за даден ААС | Закон № 08.022 от 17.10.2008 г. относно Кодекса за горите (членове 94, 103 и 114) Временна договореност за дърводобив Окончателна договореност | PEA |

Критерий 5.6: Предприятието избира дърветата, които да бъдат отсечени, съгласно предвидените в Кодекса за горите правила, лесоустройствения план и данните от годишния план за дърводобив (РАО) |

Показател 5.6.1: Минималните диаметри за сеч (DMA) от окончателните договорености и административно определените минимални диаметри за дърводобив (DME) от временните договорености се спазват по време на дейностите по отсичането. | Точка за проверка 5.6.1.1: Дневници на сечищата Точка за проверка 5.6.1.2: Доклади от проверките | Закон № 08.022 от 17.10.2008 г. относно Кодекса за горите (член 105) Окончателна договореност за дърводобив Временна договореност за дърводобив | PEA |

Показател 5.6.2: Дървесните видове, които се изсичат, са разрешени в лесоустройствения план, РАО, в постановлението за прилагане на Кодекса за горите или в Кодекса за горите. | Точка за проверка 5.6.2.1: Лесоустройствен план Точка за проверка 5.6.2.2: Дневници на сечищата Точка за проверка 5.6.2.3: Формуляр, озаглавен „Движение на дървения материал“ Точка за проверка 5.6.2.4: Специално разрешително за дървесните видове, за които дърводобивът не е разрешен | Постановление 09.021 от 30.4.2009 г. (член 53) Окончателна договореност Закон № 08.022 от 17.10.2008 г. относно Кодекса за горите (членове 186 и 190) | PEA |

Критерий 5.7: Предприятието спазва всички разпоредби на Кодекса за горите, свързани с оставянето на отпадъците от дърводобивната дейност. |

Показател 5.7.1: Дърветата се отсичат и оставят в гората съгласно действащата правна уредба. | Точка за проверка 5.7.1.1: Дневници на сечищата Точка за проверка 5.7.1.2: Констативен протокол за оставяне на дървен материал от Службата по горите Точка за проверка 5.7.1.3: Доклади от проверка на Службата по горите | Окончателна договореност за дърводобив Временна договореност за дърводобив Закон № 08.022 от 17.10.2008 г. относно Кодекса за горите (членове 201, 202 и 204) | PEA |

Принцип 6: преработване НА ДЪРВЕНИЯ МАТЕРИАЛ |

Критерий 6.1: Предприятието създава поне един дървопреработвателен цех в съответствие с разпоредбите на Кодекса за горите. |

Показател 6.1.1: Предприятието разполага поне с един дървопреработвателен цех в съответствие с правните разпоредби три години след предоставянето на PEA. | Точка за проверка 6.1.1.1: Патент за дървопреработвателния цех | Закон № 08.022 от 17.10.2008 г. относно Кодекса за горите (член 39) Временна договореност за лесоустройство и дърводобив | PEA |

Показател 6.1.2: Предприятието разполага с доказателства за спазването на минималната годишна квота за преработване (70 %), определена от държавата. | Точка за проверка 6.1.2.1: Формуляр, озаглавен „Движение на дървения материал“, или годишна статистика | Закон № 08.022 от 17.10.2008 г. относно Кодекса за горите (член 44) |

Критерий 6.2: Предприятието се уверява в законността на закупения дървен материал или изделия от дървен материал, дори когато става въпрос за вносКритерий 6.2: Предприятието се уверява в законността на дървения материал или изделията от дърво, дори внесени. |

Показател 6.2.1: Дървените трупи и дървеният материал, внесени за преработване, са регистрирани съгласно правните разпоредби. | Точка за проверка 6.2.1.1: декларация за търговски внос Точка за проверка 6.2.1.2: формуляр, озаглавен „Движение на дървения материал“ | Позоваване, което предстои да бъде създадено: препратка към приложение IX | PEA |

Показател 6.2.2: Произходът на закупените дървени трупи и дървесина за преработване, включително внесените, е известен и законен. | Точка за проверка 6.2.2.1: Разрешително FLEGT от държавата на произход, което придружава внесените стоки Точка за проверка 6.2.2.2: Сертификат за устойчиво управление или сертификат за законен произход | Позоваване, което предстои да бъде създадено: препратка към приложение IX | PEA |

Принцип 7: ОБЩА ДАНЪЧНА СИСТЕМА И ДАНЪЧНА СИСТЕМА В ОБЛАСТТА НА ДЪРВОДОБИВА |

Критерий 7.1: Предприятието попълва данъчните си декларации във връзка с дърводобива в съответствие с реалната дейност. |

Показател 7.1.1: Декларацията за производството на дървен материал съответства на правните разпоредби от Кодекса за горите. | Точка за проверка 7.1.1.1: Формуляр, озаглавен „Движение на дървения материал“ | Закон № 08.022 от 17.10.2008 г. относно Кодекса за горите (член 190) | Всички |

Показател 7.1.2: Декларацията за преработването на дървения материал съответства на формуляра, озаглавен „Движение на дървения материал“. | Точка за проверка 7.1.2.1: Формуляр, озаглавен „Движение на дървения материал“ | Закон № 08.022 от 17.10.2008 г. относно Кодекса за горите (член 190) | Всички |

Показател 7.1.3: Декларациите за търгуването на дървения материал и износа на изделията се представят при спазване на правните разпоредби. | Точка за проверка 7.1.3.1: Формуляр, озаглавен „Движение на дървения материал“ Точка за проверка 7.1.3.2: Митнически декларации Точка за проверка 7.1.3.3: Декларация за търговски износ (DEC) | Закон № 08.022 от 17.10.2008 г. относно Кодекса за горите (член 190) Закон за бюджета за всяка бюджетна година Указ 86.328 от 20 ноември 1986 г. (член 2) | Всички |

Показател 7.1.4: Данъчно-митническите декларации се изготвят в съответствие с правните разпоредби. | Точка за проверка 7.1.4.1: Квитанция за платен патент Точка за проверка 7.1.4.2: Квитанция за платен определен минимален данък (IMF) Точка за проверка 7.1.4.3: Квитанция за платен корпоративен данък/данък върху доходите (IS/IR) Точка за проверка 7.1.4.4: Квитанция за платен данък върху добавената стойност | Закон за бюджета за всяка бюджетна година Общ данъчен кодекс (членове 120, 125, 140, 204, 247, 248 и 257) | Всички |

Критерий 7.2: Предприятието плаща надлежно всички данъци в определените срокове. |

Показател 7.2.1. Всички данъци и такси, свързани с дърводобива, се плащат в определените срокове. | Точка за проверка 7.2.1.1: Квитанции за платен данък върху наема Точка за проверка 7.2.1.2: Квитанции за платен данък за отсичане Точка за проверка 7.2.1.3: Квитанции за платен данък за повторно залесяване Точка за проверка 7.2.1.4: Уведомление, предписващо извънредните мерки, свързани с плащането на данъците и таксите на предприятието | Закон № 08.022 от 17.10.2008 г. относно Кодекса за горите (членове 179—193) Закон за бюджета за всяка бюджетна година | PEA Всички Всички Всички |

Показател 7.2.2: Всички мита и такси, свързани с износа на дървен материал, се плащат своевременно. | Точка за проверка 7.2.2.1: Квитанция за платено мито за износ (DS) Точка за проверка 7.2.2.2: Квитанция за платен определен минимален данък (IMF) Точка за проверка 7.2.2.3: Квитанция за платена такса за компютърното оборудване за Министерството на финансите (REIF) | Закон № 08.022 от 17.10.2008 г. относно Кодекса за горите (член 198) Закон за бюджета за всяка бюджетна година Акт № 1/92-UDEAC-CD-SE1 Членове 12 и 22 от Митническия кодекс по CEMAC Акт № 1/93-UDEAC-573-CD-SE1 Акт № 7/93-UDEAC-556-CD-SE1 Акт № 16/96-UDEAC-556-CD-57 Акт № 5/89-UDEAC-491 | Всички |

Показател 7.2.3: Всички мита и такси, свързани с вноса на използвано от предприятието оборудване, са платени. | Точка за проверка 7.2.3.1: Квитанции за платено мито при внос (DD) Точка за проверка 7.2.3.2: Квитанция за платен данък върху добавената стойност Точка за проверка 7.2.3.3: Квитанции за платен общностен данък за интегриране (ТСІ) Точка за проверка 7.2.3.4: Квитанции за платена общностна вноска за интегриране (ССІ) Точка за проверка 7.2.3.5: Квитанция за платена такса за компютърното оборудване за Министерството на финансите (REIF) Точка за проверка 7.2.3.6: Квитанции за платена такса по сметка на Организацията за хармонизирането на търговското право в Африка (OHADA) Точка за проверка 7.2.3.7: Квитанции за платена такса по сметка на Комисията за горите в Централна Африка (COMIFAC) (CMF) | Закон за бюджета за всяка бюджетна година Акт № 1/92-UDEAC-CD-SE1 Членове 12 и 22 от Митническия кодекс по CEMAC Акт № 1/93-UDEAC-573-CD-SE1 Акт № 7/93-UDEAC-556-CD-SE1 Акт № 16/96-UDEAC-556-CD-57 Акт № 5/89-UDEAC-491 | Всички |

Показател 7.2.4: Предприятието е върнало приходите от „франко камиона“ (FOT) за изделията, декларирани за износ извън CEMAC, на местна банка в рамките на 30 дни след посочения в договора срок. | Точка за проверка 7.2.4.1: Удостоверение за банкови данни Точка за проверка 7.2.4.2: Документ за прехвърляне на парични средства | Закон № 08.022 от 17.10.2008 г. относно Кодекса за горите (член 200) | Всички |

Принцип 8: ТРАНСПОРТИРАНЕТО И ПРОСЛЕДЯВАНЕТО НА ДЪРВЕСИНАТА СЪОТВЕТСТВАТ НА ПРАВНАТА УРЕДБА |

Критерий 8.1: Предприятието може да разполага със собствени транспортни средства. |

Показател 8.1.1: Камионите и останалите транспортни средства за дървесината от дърводобива са надлежно регистрирани и вписани. | Точка за проверка 8.1.1.1: Документ за регистрация Точка за проверка 8.1.1.2: Технически формуляр Точка за проверка 8.1.1.3: Застраховка Точка за проверка 8.1.1.4: Документ за превоз Точка за проверка 8.1.1.5: Разрешително на превозвача | Указ № 88.151 от 25.4.1988 г. (членове R138, R138, алинея 1 и R 134, алинея 4) Застрахователен кодекс CIMA (член 200) Общ данъчен кодекс (издание 2009 г.) (член 204) В случай на превоз на дървесина за износ съществува допълнителна препратка: Указ № 90.043 от май 1990 г. за организиране на автомобилния транспорт в ЦАР | Всички |

Показател 8.1.2: Документите за превоза на дървения материал и изделията от дървен материал за износ съответстват на действащата правна уредба. | Точка за проверка 8.1.2.1: Пътен лист или товарителница Точка за проверка 8.1.2.2: „Готов за изпращане“, придружен със спецификации, D15, декларация за търговски износ, фактура, сертификат за произход | Закон № 08.022 от 17.10.2008 г. относно Кодекса за горите (член 93) Митнически кодекс на CEMAC (членове 133 и 134) | Всички |

Показател 8.1.3: Предприятието въвежда мерки за прилагане на забрана на превоза на хора. | Точка за проверка 8.1.3.1: Вътрешен правилник на предприятието Точка за проверка 8.1.3.2: Служебно известие | Указ № 90.043 от май 1990 г. за организиране на автомобилния транспорт в ЦАР | Всички |

Критерий 8.2.: Предприятието извършва маркиране на отсечените дървета, за да може да ги проследи съгласно признатите методи от правната уредба в областта на дърводобива. |

Показател 8.2.1: Трупите и дънерите от отсечените дървета се маркират с маркировъчен печат съгласно съществуващите правни изисквания. | Точка за проверка 8.2.1.1: Доклад от проверките, извършени от Службата по горите | - Закон № 08.022 от 17.10.2008 г. относно Кодекса за горите (членове 93 и 96) | Всички |

Показател 8.2.2: По отношение на горските складове дългите трупи се маркират с маркировъчен печат съгласно действащите правила. | Точка за проверка 8.2.2.1: Доклад от проверките, извършени от Службата по горите | Закон № 08.022 от 17.10.2008 г. относно Кодекса за горите (членове 93 и 96) Междуведомствено постановление № 82 от 13.2.2004 г. | Всички |

Показател 8.2.3: Документите за превоза на трупите са попълнени преди напускането на обекта. | Точка за проверка 8.2.3.1: Пътен лист (наречен също бордеро за доставка или бордеро за извозване) | Препратка към приложение IX: Позоваване за Националната система за проследяване, което предстои да бъде изготвено | Всички |

Показател 8.2.4: Документите за транспортирането на трупите и пратките са попълнени преди напускането на склада за трупи или завода. | Точка за проверка 8.2.4.1: Пътен лист (наречен също бордеро за доставка или бордеро за извозване) | Междуведомствено постановление № 82 от 13.2.2004 г. | Всички |

Принцип 9: СПАЗВАНЕ НА ДОГОВОРНИТЕ КЛАУЗИ |

Критерий 9.1: Предприятието спазва официално поетите ангажименти в плана за управление (PG), годишния план за дърводобив (РАО) и/или временната договореност за по-добър принос към развитието на селските райони. |

Показател 9.1.1: Вноските, предназначени за бюджета на общините, редовно се плащат от предприятието. | Точка за проверка 9.1.1.1: Квитанция за плащане по нарежданията за събиране на приходи Точка за проверка 9.1.1.2: Административно разрешително за разсрочено плащане на данъците | Закон № 08.022 от 17.10.2008 г. относно Кодекса за горите (членове 177—192) | PEA |

Показател 9.1.2: Действията на предприятието в социалната област, предвидени в РАО и ПС или във временните договорености, са изпълнени. | Точка за проверка 9.1.2.1: Утвърден РАО от Службата по горите (всеки РАО съдържа описание на социалните дейности, осъществени през предходната година) Точка за проверка 9.1.2.2: Временна договореност, подписана от предприятието и Министерството на горите | Позоваване, което предстои да бъде създадено: постановление за утвърждаване на стандартите за управление на горите в процес на изготвяне, препратка към приложение IX Закон № 08.022 от 17.10.2008 г. относно Кодекса за горите (членове 50 и 51) | PEA |

Критерий 9.2: Предприятието спазва допълнителните ангажименти, поети със Службата по горите, свързани с опазването на биоразнообразието в неговата концесия. |

Показател 9.2.1: Ангажиментите, поети от предприятието в PG, тръжната документация, РАО или временната договореност с цел допринасяне за борбата с бракониерството и незаконната дърводобивна дейност на територията, на която работи, се спазват. | Точка за проверка 9.2.1.1: Доклади от проверка на сечището от Службата по горите Точка за проверка 9.2.1.2: Доклади на предприятието от информационни, образователни и осведомителни кампании Точка за проверка 9.2.1.3: Утвърден от Службата по горите РАО Точка за проверка 9.2.1.4: Вътрешен правилник | Позоваване, което предстои да бъде създадено: постановление за утвърждаване на стандартите за управление на горите в процес на изготвяне, препратка към приложение IX Закон № 08.022 от 17.10.2008 г. относно Кодекса за горите (член 90) Кодекс за опазване на фауната Заповед 84.045 от 27 юли 1984 г. (членове 34, 111 и 112) | PEA |

Принцип 10: отношения с подизпълнителите в дейности, различни от дърводобив |

Критерий 10.1: Предприятието (а когато става въпрос за частни насаждения, частното лице или общността) се уверява, че всички подизпълнители работят законно. |

Показател 10.1.1: Предприятието (а когато става въпрос за частни насаждения, частното лице и общността) се уверява, че всички негови подизпълнители и доставчици разполагат с разрешително за упражняване на дейността си. | Точка за проверка 10.1.1.1: Валидна професионална квалификация Точка за проверка 10.1.1.2: Регистрирани договори за подизпълнение | Кодекс за регистриране на таксовите марки и надзор (членове 2 и 13) | Всички |

Критерий 10.2: Предприятието изпълнява задълженията си по отношение на изпълнителите, с които има сключен договор. |

Показател 10.2.1: Предприятието (а когато става въпрос за частни насаждения, частното лице и общността) заплаща за услугата, предоставяна съгласно договора. | Точка за проверка 10.2.1.1: Фактури Точка за проверка 10.2.1.2: Документ за превод, чек или разписка, доказващи плащането в съответствие с фактурите | Граждански кодекс (член 1101 и следващи) | Всички |

Списък на законите, основните правни актове и регионалните и международните споразумения, взети предвид при определяне на законността в областта на дърводобива

Текстовете, които са посочени в тази единна таблица, са следните:

- Наредби (83.083 от 31.12.1983 г.; 84.045 от 27.7.1984 г.);

- Закон № 08.022 от 17.10.2008 г. относно Кодекса за горите на Централноафриканската република и различните актове за прилагане: укази, постановления, решения и служебни известия;

- Закон № 07.018 от 28.12.2007 г. относно Кодекса за околната среда.

- Закон № 09.004 относно Кодекса на труда.

- Закон относно Гражданския кодекс на ЦАР;

- Закон относно Общия данъчен кодекс (включително Закона относно Кодекса за регистриране на таксовите марки и надзор);

- Закон за бюджета за всяка бюджетна година;

- Закон № 06.035 от 28.12.2006 г. относно Кодекса за социално осигуряване;

- Закон № 99.008 от 19.5.1999 г.;

- Застрахователен кодекс на CIMA;

- Митнически кодекс на CEMAC, актове относно Митническия кодекс на CEMAC:

- Акт № 1/92-UDEAC-CD-SE1

- Акт № 1/93-UDEAC-573-CD-SE1;

- Акт № 7/93-UDEAC-556-CD-SE1;

- Акт № 16/96-UDEAC-556-CD-57;

- Акт № 5/89-UDEAC-491.

- Договорености (колективен трудов договор на дърводобивните предприятия в ЦАР, Международно бюро по труда — конвенция C155, 1981 г. относно безопасността на труда и здравето на работниците, окончателна договореност за дърводобив и лесоустройство, временна договореност за дърводобив и лесоустройство);

- Кодекс за опазване на фауната, Наредба № 84.045 от 27 юли 1984 г.;

- Кодекс за регистриране на таксовите марки и надзор;

- Граждански кодекс;

- Укази:

- Указ № 83.550 от 31.12.1983 г.;

- Указ № 09.116 от 27.4.2009 г.;

- Указ № 09.118 от 28.4.2009 г.;

- Указ № 00.068;

- Указ № 88.151 от 25.4.1988 г.;

- Указ № 90.043 от май 1990 г. за организиране на автомобилния транспорт;

- Указ № 86.328 от 20 ноември 1986 г.

- Министерски и междуведомствени постановления:

- Постановление № 004/MEFPCI/DFB/CAB/SGS/DGID;

- Постановление № 09.020 от 30.4.2009 г.;

- Постановление № 019 от 5.7.2006 г. относно одобрение на националните стандарти за изготвяне на лесоустройствени планове (том 1);

- Постановление № 09.021 от 30.4.2009 г.;

- Постановление № 005/MFPSSSFP/CAB/DGTEFP от 11 юли 2004 г.;

- Междуведомствено постановление № 82 от 13.2.2004 г.;

- Постановление 005/ Министерство за развитие на селските райони от 9 юли 1973 г.;

- Постановление № 09.026 от 28.7.2009 г. относно одобрение на националните стандарти за изготвяне на лесоустройствени планове (том 2);

- Междуведомствено постановление № 82 от 13.2.2004 г.

- Ръководство за регистрация

ПРИЛОЖЕНИЕ III

УСЛОВИЯ, УРЕЖДАЩИ ПУСКАНЕТО В СВОБОДНО ОБРАЩЕНИЕ В ЕВРОПЕЙСКИЯ СЪЮЗ НА ДЪРВЕН МАТЕРИАЛ И ИЗДЕЛИЯ ОТ ДЪРВЕН МАТЕРИАЛ, ИЗНЕСЕНИ ОТ ДЪРЖАВА ПАРТНЬОР И ОБХВАНАТИ ОТ РАЗРЕШИТЕЛНО FLEGT

Обща рамка

Регламент (ЕО) № 2173/2005 от 20 декември 2005 г. и този за неговото прилагане Регламент (ЕО) № 1024/2008 от 17 октомври 2008 г. уреждат условията за влизане на европейския пазар на дървен материал и изделия от дървен материал, обхванати от разрешително FLEGT и добити в Централноафриканската република. Определените в тези регламенти процедури предвиждат евентуално адаптиране към националните условия на държавите-членки, и по-специално възможността компетентни органи, които отговарят за приемането на разрешителните FLEGT при влизане на европейския пазар, да могат да бъдат митническите органи или друга администрация. Поради тази причина описанието на процеса предвижда два етапа на проверка: 1) документална проверка на разрешителното и 2) проверка на съответствието на действителната пратка със съответното разрешително.

С този процес, въведен в Европейския съюз, се цели засилване на въведените от Централноафриканската република мерки за контрол и да се провери дали представените при влизане в Европа разрешителни са същите, които са били надлежно издадени и вписани от органа на ЦАР по издаване на разрешителни, и обхващат пратките, както е предвидено от органите на ЦАР. Компетентните органи не са оправомощени да поставят под въпрос системата на ЦАР за проверка на законността, нито валидността на издаваните разрешителни, като тези въпроси евентуално се разглеждат от Съвместния комитет за прилагане на споразумението.

Член 1

Обработване на разрешителните

1. Разрешителното FLEGT (наричано по-долу „разрешителното“) се представя пред компетентните органи на държавата-членка, където пратката[17], която е обхваната от разрешителното, е декларирана за пускане в свободно обращение[18].

2. Веднага след приемането на разрешителното компетентните органи по параграф 1 информират за това митническите органи в съответствие с приложимите национални процедури.

Член 2

Документална проверка на разрешителните

1. Разрешителните на хартиен носител съответстват на образеца на разрешително, описан в приложение ІV.

2. Разрешителното се счита за невалидно, ако датата на представяне е след крайния срок на валидност, обозначен в разрешителното.

3. Зачерквания или поправки в разрешителното не се приемат, освен ако не са потвърдени от органа за издаване на разрешителни.

4. Удължаване на срока на валидност на разрешителното не се приема, освен ако не е потвърдено от органа за издаване на разрешителни.

5. Дубликат на разрешителното или заместващ документ не се приема, освен ако не е издаден и одобрен от органа за издаване на разрешителни.

Член 3

Искане на допълнителна информация

1. В случай на съмнение по отношение на валидността на разрешително, дубликат или заместващ документ компетентните органи могат да изискат допълнителна информация от органа за издаване на разрешителни.

2. Копие от въпросното разрешително, дубликат или заместващ документ може да се изпрати заедно с искането.

Член 4

Физическа проверка

1. Проверката на съответствието на действителната пратка със съответното разрешително се извършва, при необходимост, от компетентните органи.

2. Ако компетентните органи счетат за необходима допълнителна проверка на пратката, могат да се извършат проверки за установяване на това дали въпросната пратка съответства на предоставената информация в разрешителното и на данните за съответното разрешително, съхранявани от органа за издаване на разрешителни.

3. Когато обемът или теглото на дървения материал и изделията от дървен материал в пратката, представена за пускане в свободно обращение, не се отклонява с повече от 10 % от обема или теглото, посочени в съответното разрешително, се счита, че пратката съответства на предоставената в разрешителното информация относно обема или теглото.

4. Разходите във връзка с проверките се поемат от вносителя, освен ако националното законодателство на въпросните държави-членки не предвижда друго.

Член 5 Предварителна проверка

Представено разрешително преди пристигането на пратката, която придружава, може да се приеме, ако отговаря на всички изисквания, посочени в приложение ІV към настоящото споразумение и ако не се счете за необходимо да се извършат допълнителни проверки в съответствие с членове 3 и 4.

Член 6 Пускане в свободно обращение

1. Номерът на разрешителното за дървения материал и изделията от дървен материал, за които се изисква митническа декларация за пускането в свободно обращение, следва да бъде посочен в поле 44 от Единния административен документ, върху който е направена тази декларация.

Когато митническата декларация е подадена чрез компютърна процедура за обработка на данни, посочването на този номер следва да бъде направено в съответното поле.

2. Дървеният материал и изделията от дървен материал могат да бъдат пуснати в обращение едва след приключване на процедурата, описана в настоящото приложение.

ПРИЛОЖЕНИЕ IV

ПРОЦЕДУРА ЗА ИЗДАВАНЕ И ТЕХНИЧЕСКИ СПЕЦИФИКАЦИИ НА РАЗРЕШИТЕЛНИТЕ FLEGT

Глава 1: формални изисквания по отношение на заявленията за разрешително FLEGT

Член 1

Всяко предприятие от дърводобивния сектор на ЦАР, което би искало да изнася за Европейския съюз изделия, получени в резултат на неговата дърводобивна дейност, дървопреработка или търговски дейности, трябва да разполага с разрешително FLEGT за всеки товар на дървен материал и всяко местоназначение в Европейския съюз. Разрешителното FLEGT е средството, с което се доказва, че дървеният материал и изделията от дървен материал са произведени законно.

Член 2

За издаването на разрешително е необходимо да се подаде писмено заявление на хартиен носител, адресирано до органа за издаване на разрешителни. Заявлението за разрешително трябва да даде възможност да се попълнят информацията и данните, посочени в допълнение I от приложение 4 към споразумението за доброволно партньорство. Заявлението за разрешително трябва да бъде съставено, като се използва единен формат, който ще бъде пуснат в обращение от Службата по горите.

Член 3

Органът за издаване на разрешителното е орган, посочен от министъра на горите и работещ под негово ръководство. Органът е свързан с кабинета на министъра, но не е делегирана функция. Той е напълно самостоятелна структура.

Съставът и правомощията на органа за издаване на разрешителни ще бъдат определени с постановление на министъра на горите, което ще бъде прието по време на фазата на прилагане на споразумението.

Член 4

В заявлението трябва да бъде посочено „Относно: Заявление за разрешително FLEGT“.

Заявлението трябва да съдържа наименованието на документа, номера на документа, вписан в лесоустройствения регистър и подписа на заявителя. Заявителят трябва изрично да посочи дали желае да получи разрешителното FLEGT в Дуала (Douala).

За дървените трупи заявителят трябва да посочи също така дърводобивния обект за управление.

В заявлението следва ясно да се определят естеството, произходът, обемът и местоназначението на изделието, за което се иска разрешително.

Това заявление трябва да бъде придружено от следните митнически документи:

- документ за спецификация на структурата за обезпечаване на приходите от износ (BIVAC);

- декларация за търговски износ (DEC);

- формуляр EUR.1;

- фактури за митническо освобождаване (акцизи във връзка с изнасяне, определен минимален данък, такса за компютърното оборудване за финансите).

Формулярът за заявление за разрешително FLEGT ще бъде определен по време на фазата на разработването на системата за проверка на законността (SVL), след което ще бъде съобщен от органа за издаване на разрешителни на заинтересованите лица, по-специално износителите, и ще бъде публикуван.

Член 5

Номерът на заявлението се завежда в архивите на предприятието заявител и трябва да бъде същият като представения в службата на органа за издаване на разрешителното.

Член 6

Внесените от предприятията заявления се вписват от органа за издаване на разрешителни, който на свой ред предоставя обратна разписка.

Член 7

Внесените от предприятието заявител документи (правилно попълнен формуляр за заявление и митническите документи, посочени в член 4) се предават на Централната инспекция по водите и горите (ICEF), която пристъпва към проверка на законността на товара, за който е подадено заявление за разрешително, и издава становище относно съответствието. Използваните процедури за проверките са описани в приложение 5. Проверката от ICEF е задължителна.

Член 8

Органът за издаване на разрешителни, като се позовава на становището на ICEF, издава:

- в случай че разрешителното е предадено в Дуала, документ с предварително одобрително становище в максимално кратък срок от около два работни дни, считано от приемането на заявление